CELEX: 62008CN0424
Language: mt
Date: 2008-09-25 00:00:00
Title: Kawża C-424/08: Rikors ippreżentat fil- 25 ta' Settembru 2008 — Il-Kummissjoni tal-Komunitajiet Ewropej vs Ir-Repubblika Federali tal-Ġermanja

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/16
            
         Rikors ippreżentat fil-25 ta' Settembru 2008 — Il-Kummissjoni tal-Komunitajiet Ewropej vs Ir-Repubblika Federali tal-Ġermanja
   (Kawża C-424/08)
   (2009/C 69/27)
   Lingwa tal-kawża: Il-Ġermaniż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: B. Schima u A. Sipos, aġenti)
   
      Konvenuta: Ir-Repubblika Federali tal-Ġermanja
   Talbiet
   
               —
            
            
               tikkonstata li r-Repubblika Federali tal-Ġermanja naqset milli twettaq l-obbligi tagħha taħt l-Artikolu 11(1)(ċ) tad-Direttiva tal-Kunsill 96/82/KE, tad-9 ta' Diċembru 1996, dwar il-kontroll ta' perikoli ta' aċċidenti kbar fl-użu ta' sustanzi perikolużi, billi l-awtoritajiet Ġermaniżi kompetenti ma implementawx pjanijiet ta' emerġenza esterna għall-istabbilimenti kollha suġġetti għall-Artikolu 9 tad-Direttiva;
            
         
               —
            
            
               tikkundanna lir-Repubblika Federali tal-Ġermanja għall-ispejjeż.
            
         Motivi u argumenti prinċipali
   L-Artikolu 11(1)(ċ) tad-Direttiva 96/82/KE jobbliga lill-Istati Membri jipprovdu, fir-rigward tal-istabbilimenti kollha suġġetti għall-Artikolu 9 ta' din id-direttiva, sabiex l-awtoritajiet kompetenti jfasslu pjan ta' emerġenza esterna għall-miżuri li għandhom jittieħdu barra l-istabbilimenti. Dawn il-pjanijiet ta' emerġenza esterna mhux biss għandu jkun fihom informazzjoni dwar il-miżuri ta' intervent fuq ġewwa u fuq barra ta' din is-sit, iżda għandhom ukoll jipprovdu lill-pubbliku informazzjoni speċifika fuq l-inċident u fuq l-azzjoni li għandha tittieħed. Barra minn dan, fil-pjan ta' emerġenza esterna għandhom jiġu inklużi, pereżempju, fil-każ ta' inċident rilevanti b'possibbiltà ta' konsegwenzi transkonfinali, anki informazzjoni intiża għas-servizzi ta' emerġenza u ta' għajnuna ta' Stati Membri oħra.
   L-għan ta' dan ir-rikors huwa li jiġi aċċertat li r-Repubblika Federali tal-Ġermanja kisret l-Artikolu 11(1)(ċ) tad-Direttiva 96/82/KE, billi ma fasslitx pjanijiet ta' emerġenza esterna għall-istabbilimenti kollha suġġetti għall-Artikolu 9 ta' din id-direttiva.